da da de da nb da da da sv da da en nl da nb da da da da da da da da da da da da da
De første blomster – januar – IHaven
Den der gemmer til natten, gemmer til …
De første blomster – januar
Meteorologerne har meldt frost og sne i aften og nat, så jeg måtte lige ud at tage billeder af årets første blomster, før de måske helt forsvinder i et hvidt dække.
Vintergækkerne står allerede med fint med nikkende klokker.
Troldnøden (hamamellis mollis) er også gået i gang med at blomstre. Vi har busken til at stå i beddet nærmest huset, så vi kan skimte den indefra. Og når vi er udenfor, behøver vi ikke gå langt ned i haven for at beundre dens fine gule blomster.
Også den røde lungeurt (pulmonaria rubra) har sat de første nærmest koralfarvede blomster. Vi har ofte oplevet, at den røde lungeurt er meget tidlig med blomstringen, og også langt tidligere end de andre arter af lungeurt vi har. Til gengæld blomstrer den ofte over en meget lang periode – og vi taler her måneder. Kommer der sne, sætter den nye blomster, når vejret bliver bedre igen.
PS. Det milde vintervejr har faktisk også betydet, at vi allerede har set en del tusindfryd (bellis) i blomst på græsplænen.
Udgivet i 17. januar 201917. januar 2019Forfatter Susanne JensenKategorier Blomsterhave
Forrige Forrige indlæg: Haven i december
Næste Næste indlæg: Den der gemmer til natten, gemmer til …